Suchinthana/ta-wikipedia huggingface dataset:
2பொருண்மை ஜே19383260+4603591

2பொருண்மை ஜே19383260+460359 (2MASS J19383260+4603591) (பொதுவாக, 2M J1938+4603 என்று சுருக்கமாக, கெப்ளர்-451 என்றும் அழைக்கப்படுகிறது) என்பது குறைந்தது ஒரு கெப்ளர்-451b  எனும் கோளைக்கொண்ட ஒரு இரும விண்மீன் அமைப்பு ஆகும். இந்த அமைப்பு இரண்டு விண்மீன்களைக் கொண்டுள்ளது. அவற்றில் ஒன்று துடிக்கும்  பி விண்மீனாகும்; மற்றொன்று ஒரு சிறிய  செங்குறுமீன் ஆகும்.

கோள் அமைப்பு 
கெப்ளர் விண்கலத்தால்   2015 ஆம் ஆண்டில் கண்டுபிடிக்கப்பட்ட கெப்ளர்-451பி, குறைந்தது ஒரு உறுதிப்படுத்தப்பட்ட புறக்கோளாகும். . கண்டுபிடிப்பு 2020 இல் சர்ச்சைக்குரியதாகியது,  ஆனால் 2022 இல் கெப்ளர்-451b உறுதிப்படுத்தப்பட்டது.  மேலும் இரண்டு கூடுதல் கோள்களின் கண்டுபிடிப்பும் அறிவிக்கப்பட்டது.

மேற்கோள்கள் 

சிக்னசு (விண்மீன் குழாம்)
M வகை முதன்மை வரிசை விண்மீன்கள்
இரும விண்மீன்கள்
முதன்மை வரிசை விண்மீன்கள்
செங்குறுமீன்கள்
அபுபக்கர் சா

அபுபக்கர் சா துக்ளக் (Abu Bakr Shah Tughlaq) (ஆட்சி 1389-1390), துக்ளக் வம்சத்தின் ஓர் முஸ்லிம் ஆட்சியாளர். இவர் சாபர் கானின் மகனும், சுல்தான் பிரூசு சா துக்ளக்கின் பேரனும் ஆவார்.

வாழ்க்கை 
இரண்டாம் கியாசு-உத்-தின் துக்ளக் என்கிற துக்ளக் கான் ( சுல்தான் பிரூசு சா துக்ளக்கிற்குப் பின் வந்தவர்) கொல்லப்பட்ட பிறகு, அபு பக்கர் தில்லி சுல்தானகத்தின் துக்ளக் வம்சத்தின் ஆட்சியாளரானார். இருப்பினும், இவரது மாமா, மூன்றாம் நசீர் உதின் முகம்மது சா என்பவரும் ஆட்சிக்கு உரிமைக் கோரினார்.  மேலும் அபு பக்கருக்கு எதிராக  போராடினார். முகம்மது சா 1390 ஆம் ஆண்டு ஆகஸ்ட் மாதம் தில்லியைத் தாக்கி அரியணையைக் கைப்பற்றினார். அபு பக்கர் தோற்கடிக்கப்பட்டார். முகமது சா 1390 முதல் 1394 வரை ஆட்சி செய்தார். தோல்விக்குப் பிறகு, அபு பக்கர் மீரட் கோட்டையில் சிறையில் அடைக்கப்பட்டார். பின்னர், விரைவில் இறந்தார்.

மேற்கோள்கள் 

தில்லி சுல்தானகம்
கிறிசுடியன் எரிச் எர்மன் வான் மேயர்

கிறிசுடியன் எரிச் எர்மன் வான் மேயர் (Christian Erich Hermann von Meyer)(3 செப்டம்பர் 1801 – 2 ஏப்ரல் 1869), எர்மன் வான் மேயர் என்று அழைக்கப்படுபவர், ஒரு செருமனிய பழங்கால ஆராய்ச்சியாளர் ஆவார். இலண்டனின் புவியியல் சங்கத்தால் இவருக்கு 1858 வோலாசுடன் பதக்கம் வழங்கப்பட்டது.

வாழ்க்கை 
இவர் பிராங்பேர்ட் ஆம் மெயினில் பிறந்தார்.

1832ஆம் ஆண்டில், மேயர் பேலியோலாஜிகா என்ற தலைப்பில் ஒரு படைப்பை வெளியிட்டார். மேலும் காலப்போக்கில் இவர் பல்வேறு புதைபடிவ கரிம எச்சங்கள் பற்றிய தொடர் நினைவுக் குறிப்புகளை வெளியிட்டார். இவை மெல்லுடலி, ஓடுடைய கணுக்காலி, மீன்கள் மற்றும் உயர் முதுகெலும்பிகள், டிரயாசிக் வேட்டையாடும் டெரடோசொரசு, ஆரம்பக்கால பறவையான ஆர்கியோட்ரிக்சு லித்தோகிராபிகா (1861) ரெரோசார் ராம்போரைங்கசு மற்றும் புரோசாரோபோடா டைனோசர் பிளாட்டியோசாரசு.

பேலியோலாஜிகாவில், மேயர் புதை படிவ ஊர்வனவற்றை இவற்றின் உறுப்புகளின் அடிப்படையில் நான்கு பெரிய குழுக்களாக முன்மொழிந்தார்:

 கால்விரல்கள் கொண்ட சௌரியர்கள் வாழும் உயிரினங்கள் (எ.கா. டெலியோசொரசு, புரோட்டோரோசொரசு, இசுட்ரெப்டோசுபாண்டிலசு)
 பெரும் நிலப் பாலூட்டிகளைப் போன்ற மூட்டுகளைக் கொண்ட சௌரியன்கள் (இகுவானோடன், மெகலோசரசு)
 நீச்சலுக்கான மூட்டுகளைக் கொண்ட சௌரியர்கள் (எ.கா. ப்ளேசியோசொரசு, மொசாசரசு)
 பறக்கும் மூட்டுகள் கொண்ட சௌரியர்கள் (டெரோடாக்டைலசு)

இவரது இரண்டாவது குழுவை இவர் தாமதமாக 1845-ல் பாக்கிபோடெசு என்று அழைத்தார். பின்னர் கிரேக்க "pachy-/παχυ-" ("தடித்த") மற்றும் "pous/πους" ("பாதம்") ஆகியவற்றிலிருந்து பாக்கிபோடோ என மாற்றினார். சில ஆண்டுகளுக்கு முன்பு இரிச்சர்டு ஓவன் என்பவரால் உருவாக்கப்பட்ட டைனோசௌரியாவுடன் இந்தக் குழுவின் தொடர்பை இவர் முன்வைத்தார்.

கார்பனிபெரசுக் காலம் ஆம்பிபியா, பேர்மியன் ஊர்வன, டிராசிக் காலம் நீர்நில வாழ்வன மற்றும் ஊர்வன மற்றும் லித்தோகிராபிக் இசுலேட்டுகளின் ஊர்வன ஆகியவை இவரது விரிவான ஆராய்ச்சிகளாகும். இவரது இந்த ஆய்வுகள் வரலாற்றுக்கு முந்தைய உலகின் விலங்கினங்களைப் பற்றி எனும் Zur Fauna der Vorwelt-1845-1860) நூலில் கல்லில் வரையப்பட்ட படங்களுடன் விளக்கப்பட்டுள்ளன.

இவர் 1851-ல் தொடங்கிய பேலியோன்டோகிராபிகாவின் வெளியீட்டில் டபிள்யூ டன்கர் மற்றும் கார்ல் ஆல்ஃபிரட் வான் ஜிட்டல் ஆகியோருடன் தொடர்புடையவர். 1858-ல் இலண்டனின் புவியியல் சங்கத்தால் இவருக்கு வொல்லசுடன் பதக்கம் வழங்கப்பட்டது. இரண்டு ஆண்டுகளுக்குப் பிறகு, இவர் அமெரிக்கத் தத்துவ சங்கத்தின் உறுப்பினராகத் தேர்ந்தெடுக்கப்பட்டார்.

மேயர் மத்திய ஐரோப்பாவில் ப்ரோசோரோபாட் டைனோசர் பிளாட்டோசொரசு ஏங்கல்கார்டியை விவரித்ததன் அடிப்படியிலும் பெயரிடுவதற்கும் மிகவும் பிரபலமானவர்.

ஆதாரங்கள் 

 Meyer, H. von (1837): [Mitteilung an Prof. Bronn] (Plateosaurus engelhardti). Neues Jahrbuch für Geologie und Paläontologie 316 [Article in German].
 Creisler, B (1995): "Pondering the Pachypoda: Von Meyer and the Dinosaur" The Dinosaur Report Winter 1995. 10–11.

மேற்கோள்கள் 
பண்புக்கூறு:

 

Articles with hCards
1869 இறப்புகள்
1801 பிறப்புகள்
ஈரோடு வருவாய் கோட்டம்

ஈரோடு வருவாய் கோட்டம் (Erode division) என்பது இந்தியாவின், தமிழ்நாட்டின்,  ஈரோடு மாவட்டத்தில் உள்ள வருவாய் கோட்டங்களில் ஒன்றாகும். இந்த வருவாய் கோட்டம் நான்கு வட்டங்களை உள்ளடக்கியது.

ஈரோடு கோட்டத்துக்கு உட்பட்ட வட்டங்கள்

 ஈரோடு வட்டம்
 பெருந்துறை வட்டம்
 மொடக்குறிச்சி வட்டம்
 கொடுமுடி வட்டம்

ஈரோடு கோட்டத்தின் மக்கள் தொகை 11,34,765 ஆகும், அதன் பரப்பளவு 2,145 சதுர கிமீ ஆகும்.

மேற்கோள்கள் 
 

ஈரோடு மாவட்ட வருவாய் கோட்டங்கள்
கோபிச்செட்டிப்பாளையம் வருவாய் கோட்டம்

கோபிச்செட்டிப்பாளையம் வருவாய் கோட்டம் (Gobichettipalayam division) என்பது இந்தியாவின், தமிழ்நாட்டின், ஈரோடு மாவட்டத்தில் உள்ள வருவாய் கோட்டங்களில் ஒன்றாகும். இந்த வருவாய் கோட்டம் நான்கு வட்டங்களையும் ஒன்பது ஒன்றியங்களையும் உள்ளடக்கியது. 

கோட்டத்துக்கு உட்பட்ட வட்டங்கள்:

 அந்தியூர் வட்டம்
 பவானி வட்டம்
 கோபிசெட்டிப்பாளையம் வட்டம்
 நம்பியூர் வட்டம்
 சத்தியமங்கலம் வட்டம்
 தாளவாடி வட்டம் .

2011 மக்கள் தொகை கணக்கெடுப்பின்படி, இந்த வருவாய் கோட்டம் 3,745 சதுர கிலோமீட்டர் பரப்பளவும், 11,65,408 மக்கள்தொகையைக் கொண்டதாகவும் உள்ளது.

மேற்கோள்கள் 
 

ஈரோடு மாவட்ட வருவாய் கோட்டங்கள்
கட்டு பீமுது

கட்டு பீமுது (Gattu Bheemudu) இந்தியாவைச் சேர்ந்த ஓர் அரசியல்வாதியாவார். ஆந்திரப்பிரதேச அரசியலில் பாரத் இராட்டிர சமிதி கட்சியின் உறுப்பினராகச் செயல்பட்டார். 1999 ஆம் ஆண்டில் நடைபெற்ற  ஆந்திரப் பிரதேச சட்டப் பேரவையின் உறுப்பினராக கட்வால் சட்டமன்றத் தொகுதியில் தெலுங்கு தேசம் கட்சியின் சார்பில் போட்டியிட்டு தேர்ந்தெடுக்கப்பட்டார். 2019 ஆம் ஆண்டு சூன் மாதம் 12 ஆம் தேதியன்று தனது 67 ஆவது வயதில் கட்டு பீமுது இறந்தார்.

மேற்கோள்கள்

2019 இறப்புகள்
ஆந்திரப் பிரதேச அரசியல்வாதிகள்
ஆந்திரப் பிரதேச சட்டமன்ற உறுப்பினர்கள்
தெலுங்கு தேசம் கட்சி அரசியல்வாதிகள்
பட்டை கழுத்து கீரி

பட்டை கழுத்து கீரி (Stripe-necked mongoose)(உர்வா விட்டிகொல்ல) என்பது தென்னிந்தியாவிலிருந்து இலங்கை வரையிலான காடுகள் மற்றும் புதர் நிலங்களில் காணப்படும் கீரி சிற்றினமாகும்.

சிறப்பியல்புகள் 

இது துரு பழுப்பு நிறத்திலிருந்து கருமையான சாம்பல் நிறத்தில் இருக்கும். தடிமனான உடல் மற்றும் குட்டையான கால்கள், இதன் கழுத்தின் இருபுறமும் பக்கவாட்டாகச் செல்லும் கருப்பு பட்டை கொண்டது. இதன் குறுகிய வால் பெரும்பாலும் கருப்பு நிறத்திலும், வாலின் அடியில் சாம்பல் நிறத்திலும் காணப்படும். தலை முதல் உடல் நீளம் 46-50 செ.மீ. ஆகும். வால் நீளம் 32 செ.மீ. ஆகும். இதன் உடல் எடை 3.1 கிலோ ஆகும். பெண்களை விட ஆண்கள் பெரிய அளவிலானது.

வாழிடமும் பரவலும் 

பட்டை கழுத்து கீரி மேற்குத் தொடர்ச்சி மலைகளிலும் இலங்கையிலும் காணப்படுகிறது. 1911ஆம் ஆண்டில், தெற்கு ஆந்திரப் பிரதேசத்தில் ஒரு உயிரி காணப்பட்டது.

நடத்தை மற்றும் சூழலியல் 

பகலாடி வகையினைச் சார்ந்த இந்த கீரி, தவளைகள், நண்டுகள், சருகு மான்கள், கருப்பு முயல்கள், கொறித்துண்ணிகள், கோழிகள் மற்றும் ஊர்வன ஆகியவற்றை உணவாக உண்ணுகிறது. இது பொதுவாக மனித வாழிடங்களைத் தவிர்க்கிறது. இவை வழக்கமாகக் கரையோர வாழ்விடங்களில் அல்லது கைவிடப்பட்ட குளங்களின் அருகில் வாழ்கின்றன. இலங்கையில், தேசிய பூங்காக்கள் மற்றும் சரணாலயங்கள் போன்ற பாதுகாக்கப்பட்ட எல்லைகளுக்குள் இவை அரிதாகவே காணப்படுகின்றன. இருப்பினும், இவை பொதுவாக 2000 மீ உயரத்தில் காணப்படுகிறது. இனப்பெருக்கம் செய்யும் முறை குறித்துத் தெளிவாகத் தகவல்கள் இல்லை என்றாலும், மே மாதத்தின் நடுப்பகுதியில் குட்டிகள் கவனிக்கப்பட்டுள்ளன.

வகைப்பாட்டியல் 
இரண்டு துணையினங்கள் இச்சிற்றினத்தின் கீழ் உள்ளன. இவை உர்வா விட்டிகொல்லா விட்டிகொல்லா மேற்குத் தொடர்ச்சி மலைகள், குடகு மற்றும் கேரளத்தில் காணப்படுகிறது. இதன் உரோமங்கள் சிவப்பு நிறத்தைக் கொண்டுள்ளது. மற்றொன்று, உர்வா விட்டிகொல்லா இனோர்னேட்டா, கனரா மாகாணத்தில் காணப்படுகிறது. மேலும் இதன் உரோமங்களில் சிவப்பு நிறம் இல்லை.

மேலும் பார்க்கவும் 

 இந்தியச் சாம்பல் கீரி
 சிவந்த கீரி

மேற்கோள்கள் 

 Pocock, R.I. (1941). The fauna of British India, including Ceylon and Burma. Mammalia, 2nd Edition, 2. Taylor & Francis, London, U.K.
 Prater, S. H. (1971). The Book of Indian Animals – 3rd Edition.Bombay Natural History Society. Oxford University Press, Bombay, 324pp.
 Corbet, G.B. & J.E. Hill (1992). Mammals of the Indo-Malayan Region: A Systematic Review. Oxford University Press, Oxford, UK.
 Van Rompaey, H. & Jayakumar, M. N. (2003). The Stripe-necked Mongoose, Herpestes vitticollis. Small Carnivore Conservation 28: 14–17.
 Mudappa, D. (2013). Herpestids, viverrids and mustelids, pp. 471–498. In: Johnsingh, A.J.T. & N. Manjrekar (eds.). Mammals of South Asia -1. Universities Press, Hyderabad, India.
 Menon, V. (2014). Indian Mammals - A Field Guide. Hachette India, Gurgaon, India, 528pp.
 Sreehari, R. & P.O. Nameer (2016). Small carnivores of Parambikulam Tiger Reserve, southern Western Ghats, India. Journal of Threatened Taxa 8(11): 9306–9315; https://dx.doi.org/10.11609/jott.2311.8.11.9306-9315
 Nayak, A.K., M.V. Nair & P.P. Mohapatra (2014). Stripe-necked Mongoose Herpestes vitticollis in Odisha, eastern India: A biogeographically significant record. Small Carnivore Conservation 51: 71–73.

தென்னிந்திய விலங்குகள்
இலங்கை முலையூட்டிகள்
இந்தியப் பாலூட்டிகள்
குஞ்சா போச்சி

குஞ்சா போச்சி (Kunja Bojji) இந்தியாவைச் சேர்ந்த ஓர் அரசியல்வாதியாவார். 1926 ஆம் ஆண்டு பிப்ரவரி மாதம் 10 ஆம் தேதியன்று இவர் பிறந்தார். ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். கோயா இனத்தைச் சேர்ந்த இவர் 1985 மற்றும் 1999 ஆம் ஆண்டுகளுக்கு இடையில் ஆந்திர பிரதேச சட்டமன்றத்தில் பத்ராசலம் தொகுதியை பிரதிநிதித்துவப்படுத்தினார்.

1950 ஆம் ஆண்டுகளில் நடைபெற்ற தெலுங்கானா ஆயுதப் போராட்டத்தின் போது கொரில்லாக்களுக்கு ஆதரவாக குஞ்சா போச்சி இருந்தார். 1970 ஆம் ஆண்டுகளில் இவர் இந்தியப் பொதுவுடைமைக் கட்சியில் சேர்ந்தார். சமிதி உறுப்பினராக தேர்ந்தெடுக்கப்பட்டார். 1985 ஆம் ஆண்டில் மற்ற இரண்டு இந்தியப் பொதுவுடைமைக் கட்சி தலைவர்களுடன் நக்சலைட்களால் பதுங்கியிருந்து தாக்கப்பட்டார் இவரது தோழர்கள் கொல்லப்பட்டனர்.

ஆந்திரப் பிரதேச சட்டமன்றத்திற்கு 1985, 1989 மற்றும் 1994 ஆண்டுகளில் நடைபெற்ற தேர்தல்களில் முறையே 42.37%, 50.82% மற்றும் 62.55% வாக்குகளைப் பெற்றுத் இவர் தேர்ந்தெடுக்கப்பட்டார்

2021 ஆம் ஆண்டு ஏப்ரல் மாதம் 12 ஆம் தேதியன்று தனது 95 ஆவது வயதில் குஞ்சா போச்சி கோவிட்டு பெருந்தொற்று நோயால் பாதிக்கப்பட்டு இறந்தார்.

மேற்கோள்கள்
குண்டா மல்லேசு

குண்டா மல்லேசு (Gunda Mallesh) இந்தியாவைச் சேர்ந்த ஓர் அரசியல்வாதியாவார். 1947 ஆம் சூலை மாதம் 14 ஆம் தேதியன்று அடிலாபாத்து மாவட்டம், தந்தூர் மண்டல், இரெச்சினி கிராமத்தில் இவர் பிறந்தார். ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். 1983, 1985 மற்றும் d 1994  ஆம் ஆண்டுகளில் நடைபெற்ற தேர்தல்களில் வெற்றிபெற்று ஆந்திர பிரதேச சட்டமன்றத்தில் ஆசிஃபாபாது சட்டமன்றத் தொகுதியை பிரதிநிதித்துவப்படுத்தினார்.

மக்கள் பிரதிநிதியாகத் தேர்ந்தெடுக்கப்படுவதற்கு முன்பு, மல்லேசு லாரி ஓட்டுநராகப் பணிபுரிந்தார். ஓட்டுனர்களின் உரிமைக்காகப் போராடினார். பின்னர் சிங்கரேணி சுரங்க நிறுவனத்தில் பணிபுரிந்தார்.

நான்கு முறை சட்டமன்ற உறுப்பினராக செயல்பட்ட குண்டா மல்லேசு 2020 ஆம் ஆண்டு அக்டோபர் மாதம் 13 ஆம் தேதியன்று  தனது 73 ஆவது வயதில் இறந்தார்.

மேற்கோள்கள்

1947 பிறப்புகள்
2020 இறப்புகள்
ஆந்திரப் பிரதேச அரசியல்வாதிகள்
ஆந்திரப் பிரதேச சட்டமன்ற உறுப்பினர்கள்
இந்தியப் பொதுவுடைமைக் கட்சி அரசியல்வாதிகள்
வாணபுரம் வட்டம்

வாணபுரம் வட்டம் , தமிழ்நாட்டின் கள்ளக்குறிச்சி மாவட்டத்தில்  உள்ள 7 வட்டங்களில் ஒன்றாகும். இந்த வட்டமானது சங்கராபுரம், திருக்கோவிலூர் ஆகிய வட்டங்களை சீரமைத்து உருவாக்கப்பட்டது. இது 2022 ஏப்ரல் மாதத்தில் தமிழ்நாடு சடப்பேரவையில் அறிவிக்கப்பட்டது. அதைத் தொடர்ந்து 2023 சூலை 17 அன்று புதிய வட்டம் உருவாக்குவதற்கான அரசாணை வெளியிடப்பட்டு, 19 ஆம் தேதி  வாணபுரம் வட்டம் துவக்கப்பட்டது. 

வாணபுரம் வட்டத்தில் வடபொன்பரப்பி, ரிசிவந்தியம், அரியலூர், மணலூர்பேட்டை ஆகிய நான்கு குறுவட்டங்களும், 85 வருவாய் கிராமங்களும் உள்ளன.

மேற்கோள்கள் 

கள்ளக்குறிச்சி மாவட்ட வட்டங்கள்
துளசி (திரைப்படம்)

துளசி (Thulasi) என்பது 1987 இல் அமீர்ஜான் இயக்கத்தில் வெளிவந்த இந்தியத் தமிழ் காதல் நாடகத் திரைப்படமாகும் . இத்திரைப்படத்தில் முரளி மற்றும் சீதா நடித்திருந்தனர். இத்திரைப்படம் 1987 நவம்பர் 27 அன்று வெளியிடப்பட்டது

கதைச்சுருக்கம் 
திருநாவுக்கரசு கிராம மக்களால் கடவுளாக கருதப்படுகிறார். இருந்தபோதிலும், அவரது மகன் சம்மதம் ஒரு நாத்திகர், அவருக்கு தந்தையின் சக்தியில் நம்பிக்கை இல்லை. மகன் சம்மதம் என்பவரும், பொன்னி என்ற தாழ்த்தப்பட்ட பெண்ணும் ஒருவரை ஒருவர் காதலிக்கிறார்கள். சம்மதத்தின் உற்ற நண்பனான சிவா, தாழ்த்தப்பட்ட சாதியைச் சேர்ந்த சிறுவனாவான். அவன் முதுகலைப் பட்டப்படிப்பில் வெற்றிகரமாக தேர்ச்சி பெறுகிறான். திருநாவுக்கரசுவின் மகள் துளசி அப்போது சிவாவைக் காதலிக்கிறாள்.

திருநாவுக்கரசு தனது மகன் சம்மதம் திருமணத்தை சாதி வேற்றுமையால் பொன்னியுடன் ஏற்க முடியாது என்கிறார். சம்மதம் பின்னர் அவளை திருமணம் செய்து கொள்வேன் என்று சவால் விடுகிறார். திருநாவுக்கரசு பொன்னியைக் கொல்ல உதவியாளர்களை நியமிக்கிறார். பொன்னி மறுநாள் தண்ணீரில் இறந்து கிடந்தாள். இதற்கிடையில், சிவாவும் துளசியை காதலிக்கிறார். சிவாவுக்கும் துளசிக்கும் என்ன நடக்கிறது என்பதே மீதிக்கதை.

நடிகர்கள் 
 முரளி சிவலிங்கமாக "சிவா"
 துளசியாக சீதா
 சந்திரசேகர் சம்மதம்
 திருநாவுக்கரசுவாக மேஜர் சுந்தர்ராஜன்
 செந்தில்
 கானாக சார்லி
 பொன்னியாக தாரா
 சரசுவாக மோகனப்ரியா
 வாத்தியார் ராமன்
 காளியப்பனாக ஏ.கே.வீராசாமி

பாடல்கள் 
வைரமுத்து எழுதிய பாடல்களுக்கு சம்பத் செல்வம் இசையமைத்திருந்தார்.

வரவேற்பு 
இந்தியன் எக்ஸ்பிரஸ் எதிர்மறையான விமர்சனத்தை  வழங்கி "தடுக்கப்பட்ட காதல்" என்று கூறியது.

மேற்கோள்கள்

வெளி இணைப்புகள் 
 துளசி 1987 திரைப்படம் 

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
முரளி நடித்த தமிழ்த் திரைப்படங்கள்
மேஜர் சுந்தரராஜன் நடித்த திரைப்படங்கள்
செந்தில் நடித்த திரைப்படங்கள்
சார்லி நடித்த திரைப்படங்கள்
பெந்தெம் தொரபாபு

பெந்தெம் தொரபாபு  (Dorababu Pendem)  இந்தியாவைச் சேர்ந்த  ஓர் அரசியல்வாதியாவார். ஆந்திரப்பிரதேச அரசியலில்  ஒய்எசுஆர் காங்கிரசு கட்சியின் உறுப்பினராகச் செயல்பட்டார்.   ஒய்எசுஆர் காங்கிரசு கட்சி சார்பாக கிழக்கு கோதாவரி மாவட்டத்தில் உள்ள பிதாபுரம் தொகுதியில் போட்டியிட்டு  2019 ஆம் ஆண்டு மே மாதம் 23 ஆம் தேதி முதல்  ஆந்திர பிரதேச சட்டமன்ற உறுப்பினராக இருந்தார்.

2004 ஆம் ஆண்டு முதல் 2009 ஆம் ஆண்டு வரை பாரதிய சனதா கட்சியின் சார்பில் கிழக்கு கோதாவரி மாவட்டத்தில் உள்ள பிதாபுரம் தொகுதியில் இருந்து தேர்ந்தெடுக்கப்பட்டு ஆந்திரப் பிரதேச சட்டமன்ற உறுப்பினராக இருந்தார். 2012 ஆம் ஆண்டு ஒய்எசுஆர் காங்கிரசு கட்சியில் சேர்ந்த இவர், 2014 ஆம் ஆண்டு ஆந்திர பிரதேச சட்டமன்ற தேர்தலில் பிதாபுரம் தொகுதியில் போட்டியிட்டு தோல்வியடைந்தார். இவர் மறைந்த  ஒய்.எசு. இராசசேகர் ரெட்டியின் நெருங்கிய நண்பர்களில் ஒருவர் என்பது குறிப்பிடத்தக்கது.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
ஆந்திரப் பிரதேச சட்டமன்ற உறுப்பினர்கள்
ஆந்திரப் பிரதேச அரசியல்வாதிகள்
மதால நாராயண சுவாமி

மதால நாராயண சுவாமி (Madala Narayana Swamy) இந்தியாவைச் சேர்ந்த ஓர் அரசியல்வாதியாவார். சென்னை மாகாணத்தின் பிரகாசம் மாவட்டத்திலிருந்த மைனாம்பாடு என்ற கிராமத்தில் இவர் பிறந்தார். சுலோச்சனா என்ற பெண்ணை திருமணம் செய்து கொண்டார். ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். இந்தியப் பொதுவுடைமைக் கட்சியின் வேட்பாளராக இந்திய நாடாளுமன்றத்தின் கீழவையான மக்களவையில் ஓங்கோல் தொகுதியைப் பிரதிநிதித்துவப்படுத்தி  நாடாளுமன்ற உறுப்பினராக இருந்தார்.

மேற்கோள்கள்

புற இணைப்புகள்
Official biographical sketch in Parliament of India website

ஆந்திரப் பிரதேச அரசியல்வாதிகள்
இந்தியப் பொதுவுடைமைக் கட்சி அரசியல்வாதிகள்
இந்திய நாடாளுமன்ற உறுப்பினர்கள்
கே. இராமகிருசுணா

கே. இராமகிருசுணா (K. Ramakrishna) இந்தியாவைச் சேர்ந்த ஓர் அரசியல்வாதியாவார். 1957 ஆம் ஆண்டு சனவரி மாதம் 16 ஆம் தேதியன்று இவர் பிறந்தார்.  ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். 1994 ஆம் ஆண்டு நடைபெற்ற தேர்தலில் இந்தியப் பொதுவுடைமைக் கட்சியின் வேட்பாளராக அனந்தப்பூர் சட்டப்பேரவைத் தேர்தலில் வெற்றி பெற்று ஆந்திரப் பிரதேச சட்டமன்ற உறுப்பினராக இருந்தார். 2014 ஆம் ஆண்டு ஆந்திரப் பிரதேச மாநிலக் குழுவின் இந்தியப் பொதுவுடைமைக் கட்சியின் செயலாளராக இருந்தார். கர்நூல் மாவட்டம் மொளகவள்ளியில் வசித்து வருகிறார்.

மேற்கோள்கள்

1957 பிறப்புகள்
வாழும் நபர்கள்
ஆந்திரப் பிரதேச சட்டமன்ற உறுப்பினர்கள்
ஆந்திரப் பிரதேச அரசியல்வாதிகள்
இந்தியப் பொதுவுடைமைக் கட்சி அரசியல்வாதிகள்
துக்ளக் கான்

இரண்டாம் கியாத்-உத்-தின் துக்ளக் சா (Ghiyath-ud-din Tughluq Shah II) துக்ளக் கான் என்ற பெயரில் பிறந்த இவர் பதே கானின் மகனும் மற்றும் பிரூசு சா துளக்கின் பேரனுமாவார். தில்லி சுல்தானகத்தின் துக்ளக் வம்சத்தின் சுல்தானான இவர் கி.பி.1388 இல் அரியணை ஏறினார். இருப்பினும், மூன்றாம் நசீர் உதின் முகம்மது சா தனது சகோதரர் ஜாபர் கானின் மகன் அபு பக்கர் கானின் ஆதரவுடன் தில்லியின் மீது உரிமை கோரினார்.  துக்ளக் கான் தனது மாமாவுக்கு எதிராக சிர்மூர் மலையின் அடிவாரத்தில் படைகளைச் சந்தித்தார். ஒரு சிறிய போருக்குப் பிறகு நசீருதீன் முகமது சா காங்க்ரா கோட்டையில் தஞ்சம் அடைந்தார். துக்ளக் கானின் இராணுவம்  நிலப்பரப்பின் சிரமங்களால் அவரை மேலும் பின்தொடராமல் தில்லிக்குத் திரும்பியது. இறுதியில், சில அமீர்கள் ஜாபர் கானின் மகன் அபுபக்கர் கானுடனும் சுல்தான் பிரூசு சா துக்ளக்கின் பேரனுடனும் சேர்ந்து துக்ளக் கானைக் கொல்லத் திட்டமிட்டனர். 1389 ஆம் ஆண்டில் அவர்கள் சுல்தானையும் அவரது பிரதம அமைச்சர் ஜஹான் கானையும் சுற்றி வளைத்து, அவர்களைக் கொன்றுவிட்டு, தில்லி நகரின் நுழைவாயிலில் தலையைத் தொங்கவிட்டனர். துக்ளக் கானின் ஆட்சிக் காலம் ஐந்து மாதங்கள் பதினெட்டு நாட்கள் மட்டுமே இருந்தது.

மேற்கோள்கள் 

1389 இறப்புகள்
பதினான்காம் நூற்றாண்டு பிறப்புகள்
தில்லி சுல்தானகம்
கலகர சாய் இலட்சுமண இராவு

கலகர சாய் இலட்சுமண இராவு (Kalagara Sai Lakshmana Rao) இந்தியாவைச் சேர்ந்த ஓர் அரசியல்வாதியாவார். கே. எசு. இலட்சுமண இராவு என்ற பெயராலும் இவர் அறியப்படுகிறார். ஆந்திரப் பிரதேச சட்டமன்றக் குழுவின் உறுப்பினராக இருந்தார்.

தொழில்
2007 ஆம் ஆண்டு மார்ச்சு மாதம் வரை குண்டூரில் உள்ள இந்துக் கல்லூரியில் அரசியல் அறிவியல் விரிவுரையாளராகப் பணியாற்றினார். இயன் விஞ்ஞான வேதிகாவின் மாநில துணைத் தலைவராக உள்ளார். ஆசிரியர்களின் நலன்களைப் பாதுகாப்பதற்காக பல இயக்கங்களை வழிநடத்தும் ஐக்கிய ஆசிரியர் கூட்டமைப்பில் ஓர் உறுப்பினராக உள்ளார்.
 
2007 ஆம் ஆண்டு ஆந்திரப் பிரதேச சட்டப் பேரவைத் தேர்தலில் கிருசுணா-குண்டூர் ஆசிரியர் தொகுதியைப் பிரதிநிதித்துவப்படுத்தி போட்டியிட்டார். இரண்டாவது விருப்பு வாக்குகள் எண்ணப்பட்டதன் பின்னர் தேர்தலில் வெற்றி பெற்று முதல் தடவையாக சபைக்குள் நுழைந்தார். 5,670 வாக்குகளை இவர் பெற்றார். அடுத்த போட்டியாளர் 2,210 வாக்குகளைப் பெற்றார்.

2009 ஆம் ஆண்டு நடைபெற்ற தேர்தலில் 76 சதவீதத்திற்கும் அதிகமான விருப்பு வாக்குகளைப் பெற்று மீண்டும் தேர்ந்தெடுக்கப்பட்டார். பதிவான 10,211 வாக்குகளில் 7,625 வாக்குகள் இவருக்கு கிடைத்தன. அடுத்த போட்டியாளர் 1,928 வாக்குகளைப் பெற்றார்.

2015 ஆம் ஆண்டு மார்ச் 22 ஆம் தேதி அதே தொகுதியில் இவர் போட்டியிட்டார். ஆனால் தேர்தலில் தோல்வியடைந்தார். இவர் 5,383 வாக்குகளும் வெற்றி பெற்றவர் 7,146 வாக்குகளும் பெற்றனர்.

2019 ஆம் நடைபெற்ற தேர்தலில் அதே தொகுதியில் போட்டியிட்டு  68,120 வாக்குகள் பெற்று பெரும்பான்மையுடன் மீண்டும் தேர்ந்தெடுக்கப்பட்டார். 12 சுற்றுகள் எண்ணிக்கை முடிவில், பதிவான 1.49 லட்சம் வாக்குகளில் 80,670 வாக்குகளை இவர் பெற்றார்.

மேற்கோள்கள்

வாழும் நபர்கள்
குண்டூர் மாவட்ட நபர்கள்
ஆந்திரப் பிரதேச சட்டமன்ற உறுப்பினர்கள்
ஆந்திரப் பிரதேச அரசியல்வாதிகள்
கல்வியாளர்கள்
மேவாட்

மேவாட் ( Mewat ) என்பது வடமேற்கு இந்தியாவில் உள்ள அரியானா, இராஜஸ்தான் மற்றும் உத்தரப் பிரதேசம் மாநிலங்களின் வரலாற்றுப் பகுதியாகும்.   இப்பகுதி தோராயமாக கி.மு 5 ஆம் நூற்றாண்டில் நிறுவப்பட்ட பண்டைய மச்ச இராச்சியத்துடன் ஒத்துள்ளது. இந்தியின் அரியான்வி மற்றும் இராசத்தானி பேச்சுவழக்குகளின் சிறிய மாறுபாடான மேவாட்டி பேச்சுவழக்கு இப்பகுதியின் கிராமப்புறங்களில் பேசப்படுகிறது. மேவாட் கரானா என்பது இந்தியப் பாரம்பரிய இசையின் ஒரு தனித்துவமான பாணியாகும்.

புவியியல் 
மேவாட் பிரதேசமானது, தற்கால அரியானா மற்றும் உத்தரப் பிரதேசம் மாநிலத்தின் கீழ்கண்ட மாவட்டப் பகுதிகளைக் கொண்டது.
---அரியானா மாநிலப் பகுதிகள்
 நூக் மாவட்டம்  
 பல்வல் மாவட்டம்
 பரீதாபாத் மாவட்டம்
 குருகிராம் மாவட்டம்
---இராஜஸ்தான் மாநிலப் பகுதிகள்
 அல்வார் மாவட்டம்
 தௌசா மாவட்டம் 
 பரத்பூர் மாவட்டம்
---உத்தரப் பிரதேச மாநிலப் பகுதிகள்
 மதுரா மாவட்டம்

வாலி-இ-மேவாத் 
வாலி-இ-மேவாத் என்ற பட்டத்தை மேவாட் மாநிலத்தின் கன்சாடா மேவாட்டி ஆட்சியாளர்கள் 1372 முதல் 1527 வரை பயன்படுத்தினர். அவர்கள் மேவாட்டை ஒரு சுதந்திர நாடாக ஆட்சி செய்தனர். 1372 ஆம் ஆண்டில், சுல்தான் பிரூசு சா துக்ளக், கோட்லா கோட்டையின் அரசன் நகர் கான் மேவதிக்கு, மேவாட்டின் இறையாட்சியை வழங்கினார். அவர் மேவாட்டில் ஒரு பரம்பரை அரசை நிறுவி வாலி-இ-மேவாத் என்ற பட்டத்தை வைத்துக் கொண்டார். பின்னர் அவரது சந்ததியினர் மேவாட்டில் தங்கள் சொந்த இறையாண்மையை உறுதிப்படுத்தி 1527 வரை அங்கு ஆட்சி செய்தனர்.

ஆங்கிலேயர் ஆட்சியின் போது, அவர்கள் அல்வார் மாநிலத்தின் கீழ் மற்றும் பரத்பூர் மாநிலத்திற்கு உட்பட்டிருந்தனர். 1857 இந்தியக் கிளர்ச்சிக்குப் பிறகு இப்பகுதி பிரித்தானிய ஆட்சியின் நேரடிக் கட்டுப்பாட்டிற்குச் சென்றது.

இந்திய சுதந்திரத்திற்குப் பிந்தைய காலம் 
1947 ஆம் ஆண்டு அல்வர் மாவட்டம் மற்றும் பரத்பூர் மாவட்டம் ஆகிய இடங்களிலிருந்து ஆயிரக்கணக்கான மியோ பழங்குடியினர் இடம்பெயர்ந்தனர். பல ஆயிரம் பேர் கொல்லப்பட்டனர். அவர்கள் குர்கானுக்கு மாறினார்கள், பலர் பாக்கித்தானுக்குச் சென்றனர். பரத்பூரின் இளவரசர் பச்சு சிங் இந்த இன அழிப்புச் செயலில் முக்கிய பங்கு வகித்தார். முன்னதாக கத்துமர், நாட்பாய், கும்ஹர், கெர்லி, புசாவர், கலிங்கு மற்றும் மஹ்வா வரை மியோ மக்கள்தொகை அதிகமாக இருந்தது. அல்வார் மற்றும் பரத்பூரில் மீயோக்களின் மக்கள் தொகை வெகுவாகக் குறைந்துள்ளது. இருப்பினும் பல பழைய மசூதிகள் இன்றும் உள்ளன.

மேற்கோள்கள்

 
  https://nuh.gov.in/demography/

வெளி இணைப்புகள் 

Mewat Development Agency
http://www.rkktrust.org/ 
Against History, Against State: Counterperspectives from the Margins by Shail Mayaram
http://www.radiomewat.org/
Sehgal Foundation

அரியானா
சைகா கோகர்

சைகா கோகர் (Shaikha Khokhar)  பஞ்சாபின் போதோகர் பீடபூமியை பூர்வீகமாகக் கொண்ட கோகர் பழங்குடியினத், தலைவராவார். இவர் தனது சகோதரர் நுஸ்ரத் கோகரின் மரணத்திற்குப் பிறகு  அரியணையைப் பெற்றார். இவரது சகோதரர் நுஸ்ரத் கோகர் இலாகூரின் ஆளுநராகவும், கோகர் பழங்குடியினர் கூட்டமைப்பின் தலைவராகவும் இருந்தார். தைமூர் இலாகூரைத் தாக்கி, நுஸ்ரத்தின் அரண்மனையை எரித்து, அவரைக் கொன்றார். இவர் தனது சகோதரனைக் கொன்றதற்காக தைமூரைப் பழிவாங்க விரும்பினார். எனவே முக்கியமாக பழங்குடியினர் மற்றும் கோகர் அல்லாத சாமர்கள் போன்றவர்கள் அடங்கிய ஒரு பெரிய படையை திரட்டினார்  இலாகூர் அருகே தைமூருக்கு எதிரான போரில் தோற்கடிக்கப்பட்டு கோகா கொல்லப்பட்டார்.

மேற்கோள்கள் 

பஞ்சாபின் வரலாறு
பஞ்சாபி பழங்குடிகள்
ஆண்டலூர்காவு

ஆண்டலூர்காவு என்பது இந்தியாவில் வடகேரளாவின் கண்ணூர் மாவட்டத்தில் தர்மடம் கிராமத்தில் ஆண்டலூரில் உள்ள புகழ்பெற்ற, முக்கியமான திய்ய சமுதாய உறைமா கோயிலாகும். இந்தப் பழைய கோவில் ராமர் பெயரில் உள்ளது. கோயிலின் முக்கிய திருவிழா மலையாள நாட்காட்டியின் கும்பம் மாதத்தின் முதல் வாரத்தில் (பிப்ரவரி நடுப்பகுதி) கொண்டாடப்படுகிறது: .  ஒரு காலகட்டத்தில் களரிப்பாயத்தின் வீரனான தச்சோளி ஒதேனன்தலச்சேரியின் திய்ய ஆதிக்கம் நிறைந்த இந்த காவு ஆண்டலூரில் ஒருமுறை பிரச்சனையை ஏற்படுத்தி, அவர்களால் தண்டிக்கப்பட்டு தோற்கடிக்கப்பட்டு, பாலம் வழியாக நாட்டைக் கடந்தது தொடர்பான கதை இங்கு சொல்லப்படுகிறது.

வருடாந்திர விழா 

ஆண்டு விழாவில், மக்கள் இன்னும் பழமையான, புனிதமான பழக்கவழக்கங்களை அனைத்துக்காலத்திலும் பின்பற்றி பக்தியின் ஒற்றுமையை அற்புதமான காட்சிப்படுத்தப்படுகிறது..ராமரின் மகிமையின் ஒரு பகுதியாக இருப்பதன் மகிழ்ச்சியை கிராமத்தார் தம்முள் ஒரு பகுதியாகக் கொண்டு அதனை அனுபவிக்கின்றனர். பெரிய ஒரு பண்பாடானது சாதாரண,பொதுவான வாழ்க்கையில் பெரிய பழங்கால புராணக்கதைகளுடன் ஒன்றிணைத்து சித்தரிக்கும் திருவிழாவாக இது அமைகிறது. திருவிழா பிப்ரவரி இரண்டாவது வாரத்தில் தொடங்கி ஏழு நாட்கள் நடைபெறுகிறது. அப்போதுபத்துக்கும் மேற்பட்ட தெய்யங்கள் ஆடப்படுகின்றன. அவற்றுள் தெய்வத்தார் என்ற தெய்யம் மிக முக்கியமானதாகும். பக்தர்கள் தெய்வத்தாரை ராமரின் ஒரு ஊடகமாகக் கருதுகின்றனர்.

வழிபாடு 
வட மலபாரின் ஒரு பகுதியான ஆண்டலூர் காவுவில் திறையில் (தெய்யம் அல்லது தேயாட்டம்) வழிபாட்டின் முக்கிய சடங்காகும். மாபெரும் காவியமானராமாயணத்தின் யுத்த காண்டம் காட்சிப்படுத்தப்பட்டு நிகழ்த்தப்படும் அரிய இடங்களில் இவ்விடமும் ஒன்றாகும். இங்கு ராமர், லக்ஷ்மணன், அனுமன் முதன்மைத்தெய்வங்களாக உள்ளனர். மேல் காவு (மேல் கோயில்), தாழே காவு (கீழ் கோயில்) என்று இரண்டு புனிதத் தலங்களைக் கொண்ட வகையில் இந்தக் காவு முக்கியத்தும் பெறுகிறது.

அமைவிடம் 
கண்ணூர் சர்வதேச விமான நிலையத்திலிருந்து  20 கி.மீ., கோழிக்கோடு சர்வதேச விமான நிலையத்திலிருநது 100 கி.மீ., மங்களூர் சர்வதேச விமான நிலையத்திலிருந்து 165 கி.மீ. தொலைவில் இவ்வூர் உள்ளது. அருகிலுள்ள புகைவண்டி நிலையங்கள் தலச்சேரி (7 கி.மீ.), கண்ணூர் (20 கி.மீ.), மங்களூர் (160 கி.மீ.) ஆகும்.

படத்தொகுப்பு

Gallery

மேலும் பார்க்கவும் 

 தர்மடம் தீவு
 கேரளாவின் கோவில்கள்

மேற்கோள்கள்

வெளி இணைப்புகள் 
 ஸ்ரீ ஆண்டலூர்காவு
 தர்மடம்

கண்ணூர் மாவட்டத்திலுள்ள இராமர் கோயில்கள்
பைதிகொண்டல மாணிக்யாலராவு

பைதிகொண்டல மாணிக்யாலராவு (Pydikondala Manikyala Rao) இந்தியாவைச் சேர்ந்த ஓர் அரசியல்வாதியாவார். 1961 ஆம் ஆண்டு நவம்பர் மாதம் முதல் தேதியன்று இவர் பிறந்தார். தாடேபல்லிகூடம் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2014 ஆம் ஆண்டு முதல் 2018 ஆம் ஆண்டு மார்ச்சு மாதம் வரை ஆந்திரப் பிரதேசத்தின் அறநிலையத்துறை அமைச்சராகவும் இருந்தார்

ஆந்திரப் பிரதேச அரசியலில் இவர் பாரதிய சனதா கட்சியின் உறுப்பினராகச் செயல்பட்டார்.  இந்தியாவில் கோவிட்டு-19 தொற்றுநோய் காலத்தின் போது கோவிட்-19 நோயால் பாதிக்கப்பட்டு விசயவாடாவில் உள்ள மருத்துவமனையில் ராவு 2020 ஆம் ஆண்டு ஆகத்து மாதம் முதல் தேதியன்று இறந்தார்.

மேற்கோள்கள்

புற இணைப்புகள்

1961 பிறப்புகள்
2020 இறப்புகள்
மேற்கு கோதாவரி மாவட்ட நபர்கள்
ஆந்திரப் பிரதேச அரசியல்வாதிகள்
ஆந்திரப் பிரதேச சட்டமன்ற உறுப்பினர்கள்
பாரதிய ஜனதா கட்சி அரசியல்வாதிகள்
அணைக்கரை பூமாலை பகவதி கோயில்

அணைக்கரை பூமாலை பகவதி கோயில் இந்தியாவில் கேரள மாநிலத்தில் குன்கிமங்கலம் என்ற கிராமத்தில் உள்ள ஓர் இந்துக் கோயில் ஆகும். இது குன்கிமங்கலத்தின் தெற்கில் உள்ள தேக்கும்பட்டில் அமைந்துள்ளது. இக்கோயிலின் மூலவர் பகவதி ஆவார். இக்கோயிலின் சில விழாக்கள் மல்லியோட்டுப் பாலோட்டு காவுவுடன் தொடர்புடையதாகும்.

வரலாறு 
பூமாலை பகவதி கப்பல் மூலமாக வந்ததாகக் கூறப்படுகிறது. அவருக்கு அந்த இடம் பிடிக்கவே, அங்கேயே இருக்க விரும்பினார். அதனால்  தன் சக்தியால் கடலுக்கு அடியில் இருந்த நிலத்தை வெளியில் தள்ளினார். அங்கேயே ஒரு கோயில் கட்டப்பட்டது. ஆகையால் அந்த இடம்  அயினிகி கரா என்றழைக்கப்படுகிறது.

விழாக்கள், பூசைகள் 
பட்டு உற்சவம், காளியாட்டம், பூரோற்சவம் உள்ளிட்ட விழாக்கள் இங்கு கொண்டாடப்படுகின்றன. சொவ்வா விளக்கு, துலாபாரம், நலம் பாட்டு, சுட்டு விளக்கு, நெய் விளக்கு ஆகியவை இங்கு நடைபெறுகின்ற பூசைகள் ஆகும்.

மேற்கோள்கள் 

கண்ணூர் மாவட்டத்திலுள்ள பகவதி அம்மன் கோயில்கள்
தும்பமன் வடக்குநாதர் கோயில்

தும்பமன் வடக்குநாதர் கோயில், இந்தியாவின் கேரளா மாநிலம் பத்தனம்திட்டாவில் பந்தளம்  அருகே உள்ள ஒரு பழமையான கோயிலாகும்.  இக்கோயிலில் இரண்டு கருவறைகள் உள்ளன.  அவை இரண்டும் வட்டமாக உள்ளன.

முதல் கருவறை
முதல் கருவறையில் வடக்குநாதர் மூலவராக உள்ளார். அன்றாடம் பூசைகள் மூலவரை சுப்ரமணியர் அல்லது முருகன் எனப்படுகின்ற கார்த்திகேயனின் பிரதிநிதியாகக் கருதி நிகழ்த்தப்படுகிறது. ஆனால் சில வழிபாட்டாளர்கள் இக்கருவறை சிவபெருமானின் ஒரு வடிவத்தைக் கொண்டுள்ளதாக நம்புகின்றனர்.  முருகனை மையமாக் கொண்ட கருத்து இங்கு பரவலாக உள்ளது.

இரண்டாவது கருவறை
இரண்டாவது கருவறையில் தெக்கும்நாதன் என்று அழைக்கப்படுகின்ற பாலமுருகன் என்று வழிபாட்டாளர்கள் நம்புகின்றனர். கூடியாட்டத்திற்கான ஒரு நாடகமான ஆச்சார்யா சூடாமணியை  எழுதிய சக்திபத்ரா இவரை வழிபட்டதாக நம்பப்படுகிறது. இக்கருவறையில் அற்புதமான சுவரோவியங்கள் உள்ளன.  இந்த கோவிலில் கொண்டாடப்படும் முக்கியமான திருவிழாக்களில் உத்ராதா மகோற்சவம் (ஆண்டு விழா), ஸ்ரீமத் பாகவத சப்தாஹம், மகாசிவராத்திரி, தைப்பூசம், விஷு, ஓணம் போன்றவை அடங்கும். மலையாள மாதமான மீனத்தின் உத்ராடம் நட்சத்திரத்தில் உத்ராதா மகோற்சவமான ஆண்டு விழா கொண்டாடப்படுகிறது.

படத்தொகுப்பு

மேற்கோள்கள்

வெளி இணைப்புகள் 
 https://www.facebook.com/thumpamon.temple
 http://www.thumpamonvadakkumnathan.in

மேலும் பார்க்கவும் 

 பத்தனம்திட்டா மாவட்டம்
 கேரளாவின் கோவில்கள்
Coordinates on Wikidata
பத்தனம்திட்டா மாவட்டத்திலுள்ள சிவன் கோயில்கள்
இராபக வரப்பிரசாத இராவு

இராபக வரப்பிரசாத இராவு (Rapaka Vara Prasada Rao) இந்தியாவைச் சேர்ந்த ஓர் அரசியல்வாதியாவார். 2019 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் சன சேனா கட்சியின் உறுப்பினராகவும், 2009 ஆம் ஆண்டு ஆந்திரப் பிரதேச சட்டமன்றத் தேர்தலில் இந்திய தேசிய காங்கிரசு கட்சியின் உறுப்பினராகவும் ஆந்திரப் பிரதேச சட்டப் பேரவைக்குத் தேர்ந்தெடுக்கப்பட்டார். 2019 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் சன சேனா கட்சியிலிருந்து தேர்ந்தெடுக்கப்பட்ட ஒரே உறுப்பினர் இவர்தான் என்பது குறிப்பிடத்தக்கதாகும்.

மேற்கோள்கள்

1958 பிறப்புகள்
வாழும் நபர்கள்
இந்திய தேசிய காங்கிரஸ் அரசியல்வாதிகள்
ஆந்திரப் பிரதேச அரசியல்வாதிகள்
ஆந்திரப் பிரதேச சட்டமன்ற உறுப்பினர்கள்
செனங்காவு

செனங்காவு என்பது இந்தியாவில் கேரளாவின் கோரோம் கிராமத்தில் பையனூரில் உள்ள பகவதி கோயிலாகும். ஏப்ரல் முதல் பாதியில் ஒரே நேரத்தில் நடைபெறுகின்ற விஷு மகோத்சவமும், சப்தஹம் வயனாவும்  இரண்டு ஆண்டு விழாக்களுக்களாகும்.

மேற்கோள்கள்

வெளி இணைப்புகள் 
 அதிகாரப்பூர்வ இணையதளம் 
கண்ணூர் மாவட்டத்திலுள்ள பகவதி அம்மன் கோயில்கள்
இராயசம் சேசகிரி ராவு

இராயசம் சேசகிரி ராவு (Rayasam Seshagiri Rao) இந்தியாவைச் சேர்ந்த ஓர் அரசியல்வாதியாவார். 1909 ஆம் ஆண்டு சூலை மாதம் 13 ஆம் தேதியன்று ஆந்திரப் பிரதேசத்தின் நந்தியால் நகரத்தில் இவர் பிறந்தார். சென்னை மாநிலக் கல்லூரியில் சட்டப் பாடத்தில் இளநிலை பட்டம் பெற்றார். கமலம்மா என்ற பெண்ணை திருமணம் செய்து கொண்டார். இந்தியாவின் 1ஆவது மக்களவை உறுப்பினராக இருந்தார். 1952 ஆம் ஆண்டு நடைபெற்ற தேர்தலில்  சுயேச்சை வேட்பாளராகப் போட்டியிட்டு வெற்றி பெற்றார். ஆந்திரப் பிரதேசத்தின் நந்தியால் தொகுதியை பிரதிநிதித்துவப்படுத்தினார்.

இராயசம் சேசகிரி ராவு ஒரு வழக்கறிஞராகவும் பணியாற்றினார். வழக்கறிஞர் சங்கத்தின் தலைவராகவும் இருந்தார். நில அடமான வங்கியின் ஆலோசகராகவும், இராயலசீமா மகா சபையின் செயலாளராகவும் பணியாற்றினார்.

இவர் ஒரு கவிஞரும் ஆவார்.  சாகித்ய பரிசத்து அமைப்பு இவருக்கு கவி சேகரம் என்ற பட்டத்தை வழங்கியது.

மேற்கோள்கள்

1909 பிறப்புகள்
1963 இறப்புகள்
ஆந்திரப் பிரதேச சட்டமன்ற உறுப்பினர்கள்
ஆந்திரப் பிரதேச அரசியல்வாதிகள்
கர்நூல் மாவட்ட நபர்கள்
தேனி ஈஸ்வர்

தேனி ஈஸ்வர் என்ற திரைப்பெயர் மூலம் அறியப்படும், ஈஸ்வரன் ராமர் என்பவர் ஒரு இந்திய ஒளிப்பதிவாளர் ஆவார். இவர் முதன்மையாக தமிழ் திரைப்படங்கள் மற்றும் மலையாளத் திரைப்படங்களில் பணியாற்றுகிறார்.

துவக்க கால வாழ்க்கை 
ஈஸ்வரன் தேனியில் பள்ளிப்படிப்பை முடித்து தானியங்கி மின்னியலில் பட்டயப் படிப்பை முடித்தார். இவரது கல்லூரி நாட்களில் இவர் ஒளிப்படம் எடுக்கும் பழக்கத்தைக் கொண்டிருந்தார். அது ஒரு தொழிலாக ஆனது. தெரு ஒளிப்படம்  எடுப்பதற்காக கோடாக் விருதைப் பெற்றார். இவர் சென்னைக்கு செல்வதற்கு முந்தைய தனது ஆரம்பகால வாழ்க்கையின் பெரும்பகுதியை தேனியில் கழித்தார்.

திரைப்பட வாழ்க்கை 
ஒளிப்பதிவாளராக தனது வாழ்க்கையைத் தொடங்க ஈஸ்வரன்   சென்னைக்குச் சென்றார்.

கள்ளிக்காட்டு இதிகாசம், கருவாச்சி காவியம், தமிழாற்றுப்படை உள்ளிட்ட வைரமுத்து நூல்களுக்கு ஈஸ்ரன் ஒளிபடங்களையும் எடுத்தார்.

உதவி ஒளிப்பதிவாளராக வேலை தேடும் போது, ஆனந்த விகடனில் எழுத்தாளர் பாஸ்கர் சக்தியுடன் இணைந்து ரூட் பஸ் என்ற தொடரை எழுதினார். மேலும் இயற்கை எழில் கொஞ்சும் பயணப் பாதைகள், இடங்கள் மற்றும் உள்ளூர்வாசிகளைப் ஒளிப்படம் எடுக்கும் பொறுப்பு இவருக்கு வழங்கப்பட்டது.

சிவப்பதிகாரம், கற்றது தமிழ், வெண்ணிலா கபடிகுழு மற்றும் பல படங்களை ஒளிப்பதிவு செய்தார். வெண்ணிலா கபடிகுழு படத்தின் ஒளிப்படப்பிடிப்பின் போது, இயக்குநர் சுசீந்திரன் தனது அடுத்த படமான அழகர்சாமியின் குதிரைக்கு ஒளிப்பதிவாளராக இவரை நியமித்தார். பின்னர் இயக்குநர்கள் பாலா, ராம், கௌதம் மேனன் ஆகியோருடன் இணைந்து பணியாற்றினார். இவர் தனது இரண்டாவது படமான தரமணி திரைப்படத்தில் ராமுடன் பணிபுரிந்தார். மேலும் கௌதம் மேனனின் அச்சம் என்பது மடமையடா திரைப்படத்தில் கூடுதல் ஒளிப்பதிவாளராகப் பணிபுரிந்து புகழ் பெற்றார்.

2018ல் வெளியான பாலாவின் நாச்சியார் படத்தையும் இவர் படமாக்கினார். அதே ஆண்டில் இவர் அறிமுக இயக்குநர் லெனின் பாரதியுடன் இணைந்து பணியாற்றிய மற்றொரு திரைப்படம் மேற்கு தொடர்ச்சி மலை . நோர்வே தமிழ்த் திரைப்பட விழா விருதுகள் மற்றும் அந்தத் திரைப்படத்திற்காக சிறந்த ஒளிப்பதிவாளர் விருதைப் பெற்றார். ராம் இயக்கி மம்மூட்டி நடித்த பேரன்பு படத்தில் பணியாற்றினார். படம் பிப்ரவரி 2019 இல் வெளியானது.

திரைப்படவியல்

விருதுகளும் பரிந்துரைகளும்

மேற்கோள்கள் 

தேனி மாவட்ட நபர்கள்
வாழும் நபர்கள்
தமிழ்த் திரைப்பட ஒளிப்பதிவாளர்கள்
தமிழ்நாட்டுத் திரைப்பட ஒளிப்பதிவாளர்கள்
ஊர் பெயரால் அறியப்படும் மக்கள்
உசைன் ஷாஹி வம்சம்

உசைன் ஷாஹி வம்சம் (Hussain Shahi dynasty) கி.பி. 1494 முதல் 1538 வரை இடைக்கால சுல்தானகத்தை ஆண்ட சுன்னி இசுலாம் குடும்பமாகும். இந்த வம்சம் ஆப்கானிய வம்சமாகவும் குறிப்பிடப்பட்டுள்ளது.

வரலாறு 
அரபு சயிது வம்சாவளியைச் சேர்ந்த அலாவுதீன் உசைன் ஷா என்பவர் வம்சத்தை நிறுவினார். இவர் தனது ஆட்சியின் போது ஒரு கலாச்சார மறுமலர்ச்சியைக் கொண்டு வந்ததற்காக வங்காளத்தின் அனைத்து சுல்தான்களிலும் சிறந்தவராகக் கருதப்படுகிறார். இவரது ஆட்சி பொதுவாக வங்காள சுல்தானகத்தின் "பொற்காலம்" என்று கருதப்படுகிறது. இவரது ஆட்சியின் போது கி.பி.1493 மற்றும் 1519 க்கும் இடையில் சோட்டா சோனா மசூதி (சிறிய தங்க மசூதி) கட்டப்பட்டது. மசூதியின் பதினைந்து குவிமாடங்கள் ஒரு காலத்தில் தங்கத்தால் பூசப்பட்டிருந்ததால், மசூதிக்கு இப்பெயர் பெயர் வந்தது. கட்டட்டப்பட்டது. இவர் காமரூபம் மற்றும் ஒடிசாவைக் கைப்பற்றினார். மேலும், சுல்தானகத்தை சிட்டகொங் துறைமுகம் வரை நீட்டித்தார். இவரது காலத்தில் போர்த்துகீசிய வணிகர்கள் முதன்முதலில் இந்தியா வந்தனர். 1498 இல் காமதா இராச்சியம் கைப்பற்றப்பட்டதைத் தொடர்ந்து இவரது மூத்த மகன் தன்யால் அப்பகுதியின் ஆளுநராக நியமிக்கப்பட்டார். ஆனால் அங்கு கலகக்காரர்களால் கொல்லப்பட்டார்.

நசிருதீன் நஸ்ரத் ஷா 
பின்னர் ஆட்சிக்கு வந்த அலாவுதீன் உசைன் ஷாவின் இரண்டாவது மகன் நசிருதீன் நஸ்ரத் ஷா, பாபுர் படையெடுப்பின் போது நடுநிலை வகித்தாலும் ஆப்கானியர்களுக்கு அடைக்கலம் கொடுத்தார். வங்காளத்தின் அக்பர் என்று அழைக்கப்படும் நஸ்ரத், வங்காள இந்துக்களால் நிருபதி திலகர் மற்றும் ஜகத்பூசன் என்றும் அழைக்கப்பட்டார். இவர் சமசுகிருத இலக்கியங்களை வங்காள மொழியில் மொழிபெயர்க்க ஊக்குவித்தார். மேலும், சோட்டா சோனா மசூதியைக் கட்டினார். நஸ்ரத் ஷாவின் பாபுருடனான ஒப்பந்தம் வங்காளத்தை முகலாயப் படையெடுப்பிலிருந்து காப்பாற்றியது.

பின்னர் ஆட்சிக்கு வந்தவர்கள் 
சோனார்கானில் இருந்து தொடர்ந்து ஆட்சி செய்த வம்சத்தின் கடைசி சுல்தானான கியாசுதீன் மக்மூத் ஷா, தனது வடமேற்கு எல்லையில் அதிகரித்து வந்த ஆப்கானிய நடவடிக்கைகளுடன் போராட வேண்டியிருந்தது. இறுதியில், சூர் பேரரசின் கீழ்  ஆப்கானியர்கள் 1538 இல் தலைநகரை தாக்கி சூறையாடினர். மேலும், அங்கு அவர்கள் பல தசாப்தங்களாக தங்கியிருந்தனர். அடுத்தடுத்து இரண்டு சுயாதீன வம்சங்களை ( முகம்மது ஷாஹி மற்றும் கர்ரானி ) நிறுவினர். இருப்பினும், வங்காள சுல்தானகம் சிறிது காலத்திற்குப் பிறகு சரிந்தது. வங்காளத்தை பரோ-புய்யன்கள் என்று அழைக்கப்படும் தலைவர்களின் கூட்டமைப்பாக மாற்றியது. வங்காளத்தின் இந்த தளர்வான கூட்டமைப்பை கியாசுதீன் மக்மூத் ஷாவின் பேரன்களில் ஒருவரான இசா கானின் மகள் சையதா மொமெனா காதுன் மூலம் ஆளப்பட்டது. கானுக்குப் பிறகு அவரது மகன் மூசா கான் பதவியேற்றார். இருப்பினும் அவரது பேரன் மாசும் கான் வெறும் ஜமீந்தாராகவே இருந்தார்.

மேற்கோள்கள் 

வங்காள மொழி வார்த்தைகளைக் கொண்ட கட்டுரைகள்
பாரசீக மொழி வார்த்தைகளைக் கொண்ட கட்டுரைகள்
இந்திய வரலாறு
வங்காளதேச வரலாறு
ம்சம்
காஞ்சிபுரம் வருவாய் கோட்டம்

காஞ்சிபுரம் வருவாய் கோட்டம் (Kanchipuram division) என்பது இந்தியாவின், தமிழ்நாட்டின் காஞ்சிபுரம் மாவட்டத்தின் இரு வருவாய் கோட்டங்களில் ஒன்றாகும். இது காஞ்சிபுரம், திருபெரும்புதூர், உத்திரமேரூர் ஆகிய வட்டங்களை உள்ளடக்கியது.

மேற்கோள்கள் 
 

காஞ்சிபுரம் மாவட்ட வருவாய் கோட்டங்கள்
அசோபென்சீன் ஈராக்சைடு

அசோபென்சீன் ஈராக்சைடு (Azobenzene dioxide) (C6H5N(O))2 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். ஒருபக்க மாற்றியன், எதிர்பக்க மாற்றியன் என்ற இருவகையான மாற்றியங்களும் இருப்பதாக அறியப்படுகின்றன. ஒருபக்க மாற்றியன் படிகமாக்கப்பட்டுள்ளது. மேலும் இது நிறமற்றதாகவும் உள்ளது.

வினைகள்

அசோபென்சீன் ஈராக்சைடு கரைக்கப்படும்போது ஆழ்ந்த நீல நிற நைட்ரோசோபென்சீனாக மாற்றமடைகிறது.

 
அசோபென்சீன் ஈராக்சைடு வலிமையற்ற ஒரு காரமாகும். [Co[(C6H5N(O))2]4]2+ போன்ற ஒருங்கிணைவுச் சேர்மங்களாக உருவாகிறது.

மேற்கோள்கள்

பீனைல் சேர்மங்கள்
நைட்ரசோ சேர்மங்கள்
மஞ்சமல்லிப் பேரினம்

மஞ்சமல்லிப் பேரினம்(தாவர வகைப்பாட்டியல்: Chrysojasminum) என்ற தாவரப் பேரினம், மல்லிப் பேரினத்தில் இருந்து கண்டறியப்பட்டு, தனி பேரினமாக அறிவிக்கப்பட்ட, பூக்கும் தாவரத் தொகுதியாகும்.இப்பேரினம்,  முல்லைக் குடும்பங்களில் ஒன்றாகும்.  இப்பேரினத்தை,  இத்தாலியின் தாவரவியலாளர் என்ரிகோ பான்ஃபி (Enrico Banfi) கண்டறிந்தார்.

வாழிடம்
இப்பேரினத்தின் பிறப்பிடப் பரவலானது மகரோனிசியா, நடுநிலக் கடலிலிருந்து  நடு சீனா வரை உள்ளது. மேலும், இலங்கை, எத்தியோப்பியா முதல் சாம்பியா வரையும் உள்ளது.

வேறு பெயர்கள்
இனங்கள்:இப்பேரினத்தில் பத்து தாவரயினங்கள் கண்டறியப்பட்டுள்ளன.
Chrysojasminum bignoniaceum 
Chrysojasminum floridum 
Chrysojasminum fruticans 
Chrysojasminum goetzeanum 
Chrysojasminum humile 
Chrysojasminum leptophyllum 
Chrysojasminum odoratissimum 
Chrysojasminum parkeri 
Chrysojasminum stans 
Chrysojasminum subhumile

மேற்கோள்கள்

முல்லைக் குடும்பம்
பூக்கும் தாவரப் பேரினங்கள்
செ. போடன் குளோசு

செசில் போடன் குளோசு (C. Boden Kloss)(28 மார்ச் 1877 - 19 ஆகத்து 1949) ஒரு இங்கிலாந்து விலங்கியல் நிபுணர் ஆவார். இவர் தென்கிழக்கு ஆசியாவின் பாலூட்டிகள் மற்றும் பறவைகள் நிபுணர். ரூபியேசியே குடும்ப குளோசியா பேரினம் இவர் நினைவாகப் பெயரிடப்பட்டது.

வொர்செஸ்டர்ஷையரில் வாழ்ந்த இடச்சு வம்சாவளியைச் சேர்ந்த குடும்பத்தில் குளோசு பிறந்தார். 20ஆம் நூற்றாண்டின் முற்பகுதியில், அந்தமான் மற்றும் நிக்கோபார் தீவுகளை ஆராய்வதில் அமெரிக்க இயற்கை ஆர்வலர் வில்லியம் லூயிஸ் அபோட்டுடன் குளோசு சென்றார். 1912-1913 ஆண்டுகளில், விலங்கியல் நிபுணராக ஐக்கிய இராச்சியம் மருத்துவக் குழு மருத்துவர் மற்றும் ஆய்வாளர் ஏஎஃப்ஆர் சாண்டி வொல்லசு தலைமையில் இடச்சு நியூ கினியாவிற்கு 2வது வொல்லசுடன் பயணத்தில் குளோசு பங்கேற்றார். 1908 முதல் இவர் கோலாலம்பூரில் உள்ள அருங்காட்சியகத்தில் ஹெர்பர்ட் கிறிஸ்டோபர் ராபின்சனின் கீழ் பணியாற்றினார். இவர் 1923 முதல் 1932 வரை சிங்கப்பூரின் தேசிய அருங்காட்சியக இயக்குநராகவும், இல் அரச ஆசியச் சமூகத்தின் மலேசியக் கிளையின் தலைவராகவும் இருந்தார்.

குளோசு நினைவாகப் பல தாவரங்கள் மற்றும் விலங்குகளுக்குப் பெயரிடப்பட்டது. இவற்றுள் முக்கியமானவை:

தாவரங்கள்:

 யூஜெனியா குளோசி, மலேசியா தாவரம்
 நெப்பாந்தீசு குளோசி, நியூ கினி, தாவரக் குடுவை
 பெங்கோனியா குளோசி, பிகோனியா
 ரன்சியா குளோசி, நியூ கினி, காய்கறி தாவரம்
 சையாதியா குளோசி, மேற்கு நியூ கினி பெரணி
 அடியான்டம் குளோசி, பன்னம்

பாலூட்டிகள்:

 கைலோபேட்டிசு குளோசி, குளோசி குரங்கு, இந்தோனேசியாவின் மென்டவாய் தீவு  அகணிய உயிரி
 யூரோசுகேப்டர் குளோசி, குளோசி சிற்றெலி மலேசியா மற்றும் தாய்லாந்து

பறவைகள்:

 பபோ காரோமாண்டசு குளோசி, மலேசியா, புகைநிறக் கழுகு ஆந்தை-ஆந்தையின் துணையினம்

ஊர்வன: 

 எமோனியா குளோசி, குளோசி அரணை, மேற்கு நியூ கினி
 கோனோசெபாலசு குளோசி, குளோசி வன டிராகன், இந்தோனேசியாவின் சுமத்திரா தீவு
 கம்போடியா, லாவோஸ் மற்றும் வியட்நாமில் காணப்படும் பிம்பிரியோசு குளோசி, தாடி பாம்பு
 கைட்ரோபிசு குளோசி, குக்ளோசு கடற்பாம்பு, மேற்கு மலேசியா, தாய்லாந்து (புக்கெட் உட்பட), சிங்கப்பூர் மற்றும் இந்தோனேசியா (சுமத்திரா) ஆகிய இந்தியப் பெருங்கடல் பகுதி

பணிகள் (முழுமையற்றவை) 
குளோசு சிபி (1903). அந்தமான் நிக்கோபார்களில்; தீவுகள், இவற்றின் விலங்கினங்கள், இனவியல் போன்றவற்றின் அறிவிப்புகளுடன் "டெர்ராபின்" என்ற இசுகூனரில் ஒரு பயணத்தின் கதை. லண்டன்: ஜான் முர்ரே. xvi + 373 பக்.

மேற்கோள்கள்

வெளி இணைப்புகள் 

 ராஃபிள்ஸ் மியூசியம் ஆஃப் பயோடைவர்சிட்டி    சேமிக்கப்பட்டது
 Works by C. Boden Kloss
 Works by or about C. Boden Kloss
 அந்தமான் நிக்கோபார்களில்; தீவுகள், அவற்றின் விலங்கினங்கள், இனவியல் போன்றவற்றின் அறிவிப்புகளுடன் "டெர்ராபின்" என்ற ஸ்கூனரில் ஒரு பயணத்தின் விவரிப்பு (1903).

1949 இறப்புகள்
1877 பிறப்புகள்
இடச்சு விலங்கியலாளர்கள்
முப்பீனைல்சிடைபின்

முப்பீனைல்சிடைபின் (Triphenylstibine) Sb(C6H5)3 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். முப்பீனைலாண்டிமனி என்ற பெயராலும் இதை அழைக்கலாம். இந்த நிறமற்ற திண்மப்பொருள் பெரும்பாலும் முன்மாதிரியான கரிமஆண்டிமனி சேர்மமாகக் கருதப்படுகிறது. ஒருங்கிணைப்பு வேதியியலில் இது ஈந்தணைவியாகவும் கரிமத் தொகுப்பு வினைகளில் ஒரு வினையாக்கியாகவும் பயன்படுத்தப்படுகிறது.

தொடர்புடைய மூலக்கூறுகளான முப்பீனைலமீன், முப்பீனைல்பாசுபீன் மற்றும் முப்பீனைலார்சின்  போலவே  முப்பீனைல்சிடைபின் சேர்மமும் பீனைல் குழுக்களின்  முற்செலுத்து சுழலி போன்ற அமைப்பைக் கொண்ட பிரமிடு வடிவத்திலுள்ளது. Sb-C பிணைப்பு தூரங்கள் சராசரியாக 2.14-2.17 Å ஆகவும் C-Sb-C பிணைப்புக் கோணம் 95° ஆகவும் காணப்படுகிறது.

SbPh3 முதன்முதலில் 1886 ஆம் ஆண்டில் கண்டறியப்பட்டது. ஆண்டிமனி முக்குளோரைடிலிருந்து வேதிவினை மூலம் தயாரிக்கப்பட்டது::

6 Na + 3 C6H5Cl + SbCl3 → (C6H5)3Sb + 6 NaCl

பீனைல்மக்னீசியம் புரோமைடுடன் ஆண்டிமனி முக்குளோரைடைச் சேர்த்து வினைபுரியச் செய்து முப்பீனைல்சிடைபின் தயாரிப்பது மாற்று தயாரிப்பு முறையாகும்.

மேற்கோள்கள்

பீனைல் சேர்மங்கள்
கரிம ஆண்டிமனி சேர்மங்கள்
மெசிட்டைல் புரோமைடு

மெசிட்டைல் புரோமைடு (Mesityl bromide) (CH3)3C6H2Br என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். மெசிட்டிலின் எனப்படும் 1,3,5-மும்மெத்தில்பென்சீனின் வழிப்பெறுதியாக இச்சேர்மம் கருதப்படுகிறது. மெசிட்டீலினின் ஒரு வளையத்திலுள்ள ஐதரசனுக்குப் பதிலாக இங்கு புரோமின் இடம்பெற்றிருக்கும். இச்சேர்மம் நிறமற்ற ஒரு  எண்ணெயாகும். குறுக்கு இணைப்பு வினைகளுக்கான நிலையான எலக்ட்ரான் நிறைந்த அரைல் ஆலைடு அடி மூலக்கூறு சேர்மமுமாகும். மக்னீசியத்துடன் இது கிரிக்னார்டு வினைப்பொருளைக் கொடுக்க வினைபுரிகிறது. கிரிக்கனார்டு வினைப்பொருள் தயாரிக்கப் பயன்படும் டெட்ராமெசிட்டிலிரும்பு தயாரிப்பில் இது பயன்படுத்தப்படுகிறது.

தயாரிப்பு
மெசிட்டிலீனும் புரோமினும் நேரடியாக வினைபுரிந்து மெசிட்டைல் புரோமைடு உருவாகிறது.:
(CH3)3C6H3 + Br2 → (CH3)3C6H2Br + HBr

மேற்கோள்கள்

புரோமோ அரீன்கள்
பீனைல் சேர்மங்கள்
புரோமோபென்சீன்கள்
ஆல்க்கைலேற்றும் முகவர்கள்
அஎபக ஜே1659-152

அஎபக ஜே11659-152  (MAXI J1659-152) என்பது வேகமாகச் சுழலும் கருந்துளை/ விண்மீன் அமைப்பாகும். இது  2010 செபுதம்பர் 25, அன்று நாசாவின் சுவிப்ட்டு விண்வெளித் தொலைநோக்கி வழி கண்டுபிடிக்கப்பட்டது. 2013, மார்ச் 19,  அன்று, ஈசாவின் எக்சுஎம்மெம் நியூட்டன் விண்வெளித் தொலைநோக்கி 2.4 மணி வட்டணை அலைவுநேரத்தில் சுற்றிவரும் ஒரு  விண்மீனையும் கருந்துளையையும் அடையாளம் காண உதவியது.

கருந்துளையும்  விண்மீனும் அவற்றின் பொதுவான பொருண்மை மையத்தை சுற்றி வருகின்றன. விண்மீன் இலேசான பொருளாக இருப்பதால், அது இந்தப் புள்ளியிலிருந்து வெகு தொலைவில் உள்ளது. "மணிக்கு இரண்டு மில்லியன் கிலோமீட்டர் வேகத்தில் அதன் பெரிய வட்டணையைச் சுற்றிவருகிறது ". நொடிக்கு 500 முதல் 600 கிமீ வரை அல்லது புவியின் வட்டணை வேகத்தை விட சுமார் 20 மடங்கு வேகத்தில்.  47 துக் X9  அமைப்பு கண்டுபிடிக்கப்படும் வரை எக்சுக்கதிர் இரும அமைப்பில், இதுவரை காணப்படாத மிக வேகமாக நகரும் விண்மீனாக, இந்த விண்மீன் இருந்தது.  மறுபுறம், கருந்துளை 'மட்டும் மணிக்கு   கிமீ வேகத்தில் சுற்றுகிறது

இந்த கச்சிதமான இணைப்பில் உள்ள கருந்துளை சூரியனை விட குறைந்தது மூன்று மடங்கு பெரியது, அதே நேரத்தில் அதன் செங்குறுமீன்  சூரியனை விட 20% மட்டுமே பொருண்மை கொண்டுள்ளது. இந்த  இணை தோராயமாக ஒரு மில்லியன் கிலோமீட்டர்களால் பிரிக்கப்பட்டுள்ளது.  ஒப்பிடுகையில் புவியிலிருந்து சூரியனுக்கான தொலைவு சுமார் 150 மில்லியன் கிலோமீட்டர் ஆகும்.

மேலும் காண்க 

 அனைத்துவான் எக்சுக்கதிர்ப் படிமக் கண்காப்பி-MAXI (ISS செய்முறை)
 எசு4716

மேற்கோள்கள் 

M வகை முதன்மை வரிசை விண்மீன்கள்
கருந்துளைகள்
பிடாரன் விண்மீன்குழாம்
முதன்மை வரிசை விண்மீன்கள்
செங்குறுமீன்கள்
எக்சுக்கதிர் இருமங்கள்
வாநுநோ-2007-பிஎல்ஜி-192எல்

வாநுநோ-2007-பிஎல்ஜி-192எல் (MOA-2007-BLG-192L) என்பது தனுசு(சிலை) ஓரையில் தோராயமாக 3,000 ஒளி ஆண்டுகள் தொலைவில் உள்ள குறைந்த பொருண்மை செங்குறுமீன் ஆகும்  இது விண்மீன் அல்லது பழுப்புக் குறுமீனாகும் . இது சூரியனின் பொருண்மையைப் போல  தோராயமாக 6% பொருண்மை  உள்ளதாக மதிப்பிடப்பட்டுள்ளது.  2008 ஆம் ஆண்டில், புவியின் அளவிலான ஒரு புறக்கோள் இந்தப் பொருளைச் சுற்றி வருவதாக அறிவிக்கப்பட்டது.

கோள் அமைப்பு 
வாநுநோ-2007-பிஎல்ஜி-192எல்பி என்ற  கோளின் கண்டுபிடிப்பு, இந்த விண்மீனைச்ச் சுற்றி வருவதாக  2008, ஜூன் 2, அன்று அறிவிக்கப்பட்டது   புவியை விட தோராயமாக 3.3 மடங்கு பொருண்மை கொண்ட இந்தக் கோள்,  மிகச்சிறிய சூரிய புறக்கோள்களில் ஒன்றாகும். நியூசிலாந்தில் உள்ள மவுண்ட் ஜான் பல்கலைக்கழக ஆய்வகத்தில் வாநுநோ-II ஈர்ப்பு நுண்விலையாக்கக் கணக்கெடுப்பின் ஒரு பகுதியாக,  2007, மே 24,அன்று இரவு ஈர்ப்பு நுண்விலையாக்க நிகழ்வை ஏற்படுத்தியபோது இது கண்டறியப்பட்டது.

மேலும் பார்க்கவும் 

 எச்டி 181433
 எச்டி 40307
 எச்டி 47186
 வாநுநோ-2007-பிஎல்ஜி-400எல்
 ஒஈவிசெ-2005-பிஎல்ஜி-390எல்

மேற்கோள்கள்

வெளி இணைப்புகள் 

முதன்மை வரிசை விண்மீன்கள்
தனுசு விண்மீன்குழாம்
ஈர்ப்பு வில்லை
வாநுநோ-2007-பிஎல்ஜி-400எல்

வாநுநோ-2007-பிஎல்ஜி-400எல்  (MOA-2007-BLG-400L) என்பது தனுசு ஓரையில் 22472.1 ஒளி ஆண்டுகள் (6890 புடைநொடிகள்) தொலைவில் அமைந்துள்ள ஒரு விண்மீனாகும் . இந்த விண்மீன் தன் பொருண்மை 0.35 MS  ஆகக் கொண்ட  M3V வகை கொண்ட செங்குறுமீனாகக் கருதப்படுகிறது.

கோள் அமைப்பு 
செப்டம்பர் 2008 இல், நுண்வில்லையாக்கப் பிந்தொடர்வு வலைப்பிணையம்,  வானியற்பியல் நுண்வில்லையாக்க நோக்கீட்டு (வாநுநோ) கூட்டுழைப்பு ஆகியவற்றால் ஒரு புறக்கோளின் கண்டுபிடிப்பு அறிவிக்கப்பட்டது.  2007 செபுதம்பரில் பதிவு செய்யப்பட்ட நிகழ்வின் அடிப்படையில் இந்தக் கோள் ஈர்ப்பு நுண்வில்லை முறை  வழி கண்டறியப்பட்டது.

மேலும் காண்க 

 சூரியப் புறக் கோள்களின் பட்டியல்
 வாநுநோ-2007-பிஎல்ஜி-192எல்

மேற்கோள்கள் 

 web preprint

வெளி இணைப்புகள் 

 வாநுநோ-2007-பிஎல்ஜி-400 நிகழ்வு
M வகை முதன்மை வரிசை விண்மீன்கள்
முதன்மை வரிசை விண்மீன்கள்
தனுசு(சிலை) விண்மீன்குழாம்
எம்ஏசிஎச்ஓ-98-பிஎல்ஜி-35

எம் ஏ சிஎச் ஓ-98-பிஎல்ஜி-35 (MACHO-98-BLG-35) )என்பது  1998  ஜூலையில் தனுசு விண்மீன் தொகுப்பில் நிகழ்ந்த புவியீர்ப்பு நுண்வில்லையாக்க நிகழ்வு ஆகும். வில்லையை  ஏற்படுத்திய செங்குறுமீன் ஒரு கோளைக் கொண்டிருக்கலாம் என்று ஒரு ஆய்வு தெரிவிக்கிறது.

கோள்

மேற்கோள்கள் 

M வகை முதன்மை வரிசை விண்மீன்கள்
தனுசு(சிலை) விண்மீன்குழாம்
முதன்மை வரிசை விண்மீன்கள்
கரூர் வருவாய் கோட்டம்

கரூர் வருவாய் கோட்டம் (Karur division) என்பது இந்தியாவின், தமிழ்நாட்டின், கரூர் மாவட்டத்தின் வருவாய் கோட்டங்களில் ஒன்றாகும். இதன் தலைமையிடம் கரூர் ஆகும். இந்த வருவாய் கோட்டத்தில்  கரூர் வட்டம், அரவக்குறிச்சி வட்டம், மண்மங்கலம் வட்டம், புகளூர் வட்டம் ஆகிய நான்கு வட்டங்கள் அடங்குகின்றன.

மேற்கோள்கள் 
 

கரூர் மாவட்ட வருவாய் கோட்டங்கள்
சூர் (பஷ்தூன் பழங்குடியினர்)

'சூர் (Sur) என்பவர்கள் கக்கர் இனத்தைச் சேர்ந்த ஒரு வரலாற்று பஷ்தூன் பழங்குடியினர் ஆவர். இப்போதுஇவர்கள் முக்கியமாக ஆப்கானித்தான் மற்றும் பாக்கித்தான் போன்ற நாடுகளில் வாழ்கின்றனர். இவர்கள் அரேபியத் தளபதி காலித் இப்னு அல்-வாலித் என்பவரை தங்களின் வம்சாவளியாகக் கூறுகின்றனர்.  இந்தியாவில் சூர் பேரரசின் நிறுவனர், சேர் சா சூரி சூர் பழங்குடியினத்தைச் சேர்ந்தவர். கி.பி. 1540 முதல் சூரி பேரரசை இவர்கள் ஆட்சி செய்தனர். பாரசீக இராணுவத்தின் துணை கொண்டு முகலாயப் பேரரசை மீட்டெடுத்த நசிருதீன் உமாயூனால் கி.பி. 1555 இல் தொடுக்கப்பட்ட சிர்ஹிந்த் போருக்குப் பிறகு இவர்கள் ஆட்சியிலிருந்து அகற்றப்பட்டனர்.

வரலாறு 

ஆப்கானியர்களின் சூரி பழங்குடியினர் பாராவிற்கு கிழக்கே கோர் மலைகளில் வசித்து வந்தனர். கோரே, பெருசி மற்றும் பாமியான் போன்றவை அவர்களின் முக்கிய நகரங்கள் ஆகும்.

இதனையும் காண்க 

 சூர் பேரரசு

மேற்கோள்கள்

வெளி இணைப்புகள் 
 GHURIDS – Encyclopaedia Iranica

பழங்குடிகள்
ஒஈவிசெ-2005-பிஎல்ஜி-071எல்

ஒஈவிசெ-2005-பிஎல்ஜி-071 (OGLE-2005-BLG-071L) என்பது சூரிய குடும்பத்தில் இருந்து சுமார் 11,000 ஒளி ஆண்டுகள் தொலைவில் உள்ள விருச்சிகம்(தேள்) விண்மீன் தொகுப்பில் அமைந்துள்ள  19.5  பருமை கொண்ட விண்மீன்   ஆகும் . இந்த விண்மீன் சூரியனைப் போல 43% பொருண்மை கொண்ட செங்குறுமீனாக இருக்கலாம்.

கோள் அமைப்பு 
2005 ஆம் ஆண்டில் நுண்வில்லையாக்க முறை வழி இந்த விண்மீனைச்சுற்றி வரும் ஒரு புறக்கோள் கண்டுபிடிக்கப்பட்டது. இது  இந்த முறையால் கண்டுபிடிக்கப்பட்ட இரண்டாவது கோளாகும்.  இந்தக் கோள் பின்னர் கெக் ஆய்வகத் தொலைநோக்கி வழி உறுதிப்படுத்தப்பட்டு  அதன் பண்புகளும் சீராக்கப்பட்டன.

மேலும் காண்க 

 சூரியப் புறக் கோள்களின் பட்டியல்
 ஒளியியல் ஈர்ப்பு வில்லைச் செய்முறை

மேற்கோள்கள்

விருச்சிக விண்மீன் குழாம்
M வகை முதன்மை வரிசை விண்மீன்கள்
முதன்மை வரிசை விண்மீன்கள்
கக்கர்

கக்கர் ( Kakar) என்பவர்கள் பஷ்தூன் பழங்குடியினர் ஆவர். இவர்கள் ஆப்கானித்தான், ஈரானின் சில பகுதிகள், பாக்கித்தானின் வடக்கு பலுச்சிசுத்தானிலும் வசிக்கின்றனர்.

தோற்றம் 
கக்கர்கள், பஷ்தூன் இனத்தைச் சேர்ந்த கர்காஷ்ட்டின் மகனான தானியின் (அல்லது டானி) வழித்தோன்றல்கள். கர்காஷ்ட், பஷ்தூன்களின் நிறுவனர் கைஸ் அப்துல் ரஷித்தின் மகன் ஆவார். அவர் ஆப்கானித்தான் மற்றும் நவீன கால பஷ்தூன்களின் முன்னோடியான ஆப்கானாவின் (அல்லது அவகானா) வம்சாவளியைச் சேர்ந்தவர்.

எறாத்தில், இவர்கள் சில சமயங்களில் காக் என்று குறிப்பிடப்படுகிறார்கள். வரலாற்று ரீதியாக, பழங்குடியினர் ககர் என்றும் அழைக்கப்பட்டனர், ஆனால் கக்-கோர் (காக்கின் குடும்பம்) என்று குறிப்பிடப்பட்டிருக்கலாம். எறாத்து நகரின் மத்திய ஜாமியா மசூதியின் வாயிலுக்கு முன்னால் கர்காஷ்ட்டின் கல்லறை உள்ளது. சில வரலாற்றாசிரியர்கள் இவர் முதலில் கோகித்தானில் புதைக்கப்பட்டார் என்று வாதிடுகின்றனர். ஆனால் கியாத் அல்-தின் கோரி இவரது உடலை ஹெராத் நகரில் உள்ள ஒரு மசூதியில் மீண்டும் அடக்கம் செய்வதற்காக கொண்டு வந்தார்.

வரலாறு 

பதினைந்தாம் நூற்றாண்டு வரை, தஜிக்குகள், பலோச் மற்றும் பார்சிவான்களுடன் கக்கர்கள் முக்கியமாக காந்தாரம் பகுதியில் வசித்து வந்தனர். மேலும் பதினான்காம் நூற்றாண்டு மற்றும் அதைச் சுற்றிலும் காந்தாரம் பகுதியில் அப்தாலி மற்றும் கில்சாய் பஷ்தூன்கள் ஆதிக்கம் செலுத்தியதால், தாஜிக்குகள், கசாராக்கள், கக்கர்கள் மற்றும் பலூச் ஆகியோர் தங்களது உடைமைகளை இழந்தனர். அப்தாலி அல்லது கில்சாய் பழங்குடிப் பிரிவுகளைச் சேர்ந்த போர்வீரர்களுக்கு போர் வரி அல்லது வருவாய் வரி செலுத்த வேண்டிய கட்டாயம் ஏற்பட்டது. இறுதியில், இந்த பழங்குடி மக்களில் சிலர் ஒன்றிணைந்து, மேலாதிக்க பஷ்தூன் கூட்டமைப்பின் ஒரு பகுதியாக மாறினர், மற்றவர்கள் மேற்கு அல்லது வடக்கு ஆப்கானித்தானுக்கு சென்றனர்.    

பிரித்தானிய இந்தியாவின் பிரிவினைக்கு முன், சீன் காலாய் என அழைக்கப்படும் கக்கர் பழங்குடியினரின் இந்து உறுப்பினர்கள், தற்போது பாக்கித்தானில் உள்ள பலுசிஸ்தான் மாகாணத்தின் கிலா அப்துல்லா மற்றும் கிலா சைபுல்லா, குவெட்டா, லோரலை மற்றும் மைக்டர் பகுதிகளில் வசித்து வந்தனர்.

1947 க்குப் பிறகு, இவர்கள் இராசத்தான் மற்றும் இந்தியாவின் பிற பகுதிகளுக்கு குடிபெயர்ந்தனர்.

மேலும் படிக்க 
 Kakar tribe
 Afghan tribes, including Kakar Super Tribe
History of Pashtoons by Sardar Sher Muhammed Gandapur 
A History of Afghan, 1960, by Abdul-Hai Habibi 
The Pathans, 1967, by Sir Olaf Caroe
Tarikh-i Khan Jahani wa Makhzan-i Afghani, 1500–1600, by Khwaja Nimatullah Heravi and Hebat Khan Abubakarzai Kakar.

மேற்கோள்கள் 

பழங்குடிகள்